Paulius Tamolė

Paulius Tamolė (g. 1984 m. balandžio 20 d. Kaune) –  Lietuvos aktorius, šiuolaikinio šokio alikėjas.

Biografija 
2003–2007 m LMTA Teatro ir kino fakultete baigė vaidybos bakalaurą (šiuolaikinis šokis), 2009 m. – teatro magistro studijas.

Lankė Afro šokio pamokas (pedagogas: G.Acogny, Prancūzija), modernaus šokio ir baleto pamokas LMTA Vilniuje, (pedagogai: M.Cohan ir P.Suzel, JAV). Šiuolaikinio šokio technikos mokėsi seminare Vilniuje (pedagogė T. Baganova, Rusija). Baigė “Naujasis Baltijos šokis” seminarus (pedagogai: H. Stremiecka (Lenkija) ir Prancūzijos konservatorijos studentai “Junior ballet”). Lankė Šiuolaikinio šokio ir džiazo šokio pamokas LMTA Vilniuje (pedagogai: Marija Saivosalmi ir Andrius Katinas, Suomija).

Baigęs ugdomojo vadovavimo (coaching) mokymus (ICF), UAB „Training Expert Group“ (TEG)  veda viešo kalbėjimo, komandinio formavimo, praktinius kūrybiškumo seminarus verslui (sritys: kalbėjimo menas, kūrybiška komanda, kūrybiškumas). Projekto „Kūrybinės partnerystės“,  kūrybiško mokymo programos dalyvis 	įvairiose Lietuvos mokyklose (tokiose kaip Kauno „Santaros“ gimnazija, 	Vilniaus licėjus, Vilniaus Centro vidurinė mokykla, 	Alytaus Likiškėlių pagrindinės mokyklos projekte „Teatro laboratorija „Reptilija“, Alytaus Piliakalnio pagrindinės mokyklos projekte „AŠ+TU=MES“).

TV3 seriale „Moterų laimė“ sukūrė Rimvydo personažą, Seriale „Vyno kelias“ (TV3)  oligarcho Razujevo sūnaus Marko.

Jo ir kolegų, kurso draugų - Agnės Ramanauskaitės ir Manto Stabačinsko - spektaklis Menų spaustuvėje „Contemporary?“ Auksinį scenos kryžių gavo kaip Metų scenos meno reiškinys.

Vaidmenys 
 2004 m. “Naujasis Baltijos šokis” Vilnius šokio spektaklis “Processus” (choreog. A. Naginevičiūtė).
 2004 m. “Marija Stiuart” (rež. Jonas Vaitkus), LNDT;
 2005 m. “Naujasis Baltijos šokis”, Vilnius šokio spektaklis “Nėščia tyla” (choreog. A. Naginevičiūtė);
 2005 m. Versmės festivalis, “Utopija” (rež. Agnius Jankevičius) LNDT;
 2005 m. “Demonai.Nelabieji.Apsėstieji. Kipšai” (rež. J.Vaitkus) LNDT;
 2005 m. “Madam Bovari” (rež. J.Vaitkus) LNDT;
 2006 m. „Time Line“ (Rež./Choreog. Yossi Berg (Izraelis), Oded Graft (Izraelis), Birutė Letukaitė) Aktualios muzikos fetsivalis “Gaida”;
 2006 m. Alytaus miesto teatras, “Po ūkanotu nežinios dangum…” (rež. A.Jalianiauskas);
 2006 m. Šokio teatras „Aura“ Šokio spektaklis “Extremum mobile” (choreog. Birutė Letukaitė);
 2006 m. Šokio teatras „Aura“, Šokio spektaklis „Aseptinė zona arba Lietuviškos sutartinės“ (choreog. Birutė Letukaitė);
 2006 m. VJT “Virto ąžuolai” (rež. A.Jankevičius);
 2007 m. Gyčio Ivanausko teatras Spektaklis “8kv.m.“ (rež. G. Ivanauskas, choreog. B. Urbietytė);
 2007 m. Šokio spektaklis „EGO ir ID“ (choreog. Aira Naginevičiūtė), Vilnius;
 2007 m. Šokio teatras „Aura“ Šokio spektaklis „Tabula Rasa“ (Choreog. Barbara Bourget (Kanada));
 2008 m. A. Liugos produkcija Dramos spektaklis “Du rumunai, kalbantys LT“;
 2008 m. Menų spaustuvė, Dramos spektaklis „Poliklinika“ (rež. A. Jankevičius);
 2009 m. Gyčio Ivanausko teatras Spektaklis “Premjera“ (choreog. Sanja Tropp Fruhwald);
 2009 m. „Dėdė Vania“ (rež. E. Le Cascade), OKT;
 2010 m. „Vasarvidžio nakties sapnas“ (rež. Oskaras Koršunovas), OKT;

Įvertinimas 
 2008 m. Nominacija: Auksinis scenos kryžius, metų debiutas - už Siero vaidmenį spektaklyje „Poliklinika“, rež. A. Jankevičius
 2013 m. Auksinis scenos kryžius kategorijoje "Metų scenos meno reiškinys" (kolektyvinis apdovanojimas) - Šiuolaikinio šokio spektaklis „Contemporary?“ (dramaturgė Sigita Ivaškaitė, choreografai ir šokėjai Agnė Ramanauskaitė, Paulius Tamolė, Mantas Stabačinskas)

Šaltiniai

Nuorodos 
 Naujokas teatre #3 Paulius Tamolė (Youtube)

Lietuvos aktoriai
Lietuvos šiuolaikinio šokio atlikėjai